Document ID: /roh_data/filtered/swiss_laws_in_ROHinterleaved.jsonl.gz/27405

This text was translated from IT into Rumantsch Grischun.

Per il consumo medio annuo pro capite di energia è perseguita, rispetto al livello del 2000, una riduzione pari al 16 per cento entro il 2020 e al 43 per cento entro il 2035. Per il consumo medio annuo pro capite di elettricità è perseguita, rispetto al livello del 2000, una riduzione pari al 3 per cento entro il 2020 e al 13 per cento entro il 2035.

En cas d’in consum d’energia en media per persuna e per onn ston ins empruvar da cuntanscher, envers il stadi da l’onn 2000, ina reducziun da 16 pertschient fin l’onn 2020 ed ina reducziun da 43 pertschient fin l’onn 2035. En cas d’in consum d’electricitad en media per persuna e per onn ston ins empruvar da cuntanscher, envers il stadi da l’onn 2000, ina reducziun da 3 pertschient fin l’onn 2020 ed ina reducziun da 13 pertschient fin l’onn 2035.